Politiet modtog i morges ved fem-tiden en melding fra en forbipasserende om det voldsomme biluheld på Hvalpsundvej i Bislev ved Nibe. Bilen, en Citroen personbil, var tilsyneladende rullet rundt flere gange over en længere strækning, før den endte på taget i vejkanten. Noget kunne tyde på, at bilisten har forsøgt at undgå at påkøre en ræv, som enten gik eller lå død i forvejen på vejen. Politiet formoder, at manden samtidig har kørt med høj fart. Han skulle efter TV2Nords oplysninger hente et familiemedlem i Aalborg. Politiet har udtaget blodprøver for at undersøge, om der var tale om spirituskørsel.

Opsummering:
En 20-årig mand er hårdt kvæstet og i livsfare efter en soloulykke i morges ved Nibe.